Sulzburg
Sulzburg isch e Chleistadt am Ibergang vum Markgräflerland zum Hochschwarzwald un lit öppe 20 km südlich vu Friburg im Brisgau.
Gschichte
Sit em Middelalder het z'Sulzburg e bedütendi jüdischi Gmei existiert. Im 19. Johrhundert het dr jüdische Bevölcherigsadeil bis zue 25 % betrage. D'Jude, wo vor dr Nationalsozialiste nit gflohe sin, sin 1940 uf Gurs in Südfrankriich deportiert worre, vu wo viili von ihne witter in d'Vernichtigslager nooch Pole brocht worre sin.
Ortsdeiler
Laufe
Laufe isch e schön glägene Wiort mit guet 700 Iwohner im Markgräflerland un lit öppe 20 km südlich vu Friburg im Brisgau zwische Staufe un Mülle. Ortsvorsteher isch dr Helmut Grether
St. Ilge
St. Ilge (dytsch: St. Ilgen, 1323 St. Gylien) isch e chleine Wiler, wo zue Laufe ghört.
Politik
Sulzburg bildet zämme mit Augge, Badewiler, Bugginge und Mülle e Verwaltigsgmeinschaft (lueg dezue au d'Verwaltigscharte in dr Tabelle rechts).
Vogt
thumb|right|250px|Sulzburg um 1919
1989–2013: Peter Wehrle
sit 2013: Dirk Blens
Wahle
Ergebnis vo dr Landdagswahle sit 2006:Statistisches Landesamt Baden-Württemberg:
Johr  CDU  SPD  FDP  Grieni  Linki1  AfD  Suschtigi 2016  24,3 %  13 %  6,2 %  41,9 %  2,4 %  9 %  3,2 % 2011  26,6 %  24,2 %  5,6 %  39,1 %  1,4 %   3,1 %  2006  36,6 %  31,6 %  9,1 %  18,3 %  1,7 %   2,8 %
1 2006: WASG, sit 2011: Die Linke
Städtpartnerschafte
La Morra (Piemont, Italie)
Wirtschaft un Infrastruktur
Verchehr
Vu 1894 bis 1969 isch Sulzburg iber d'Minsterdalbahn (uf Bad Chrozige) an s'iberregional Schinenetz abunde gsi. Sither wird dr ÖPNV dur e Buslinie uf Staufe im Brisgau (Betrib dur die Südwestdytsch Verchehrs AG) un e uf Heitersche un Mülle gfüehrti Ringlinie (Betrib dur d'Firma Will Markgräfler Reisen) durgfüehrt.
Kultur un Aluenswürdigkeite
Musee
In dr ehemolige evangelische Stadtchilche befindet sich s'bade-württebergisch Bergbaumuseum.
Bauwercher
D'Chlosterchilche St. Cyriak isch e bedütends Bispil fer früehromanischi Architektur.
Die klassizistisch Synagoge vu 1823 hat dr "Riichskristallnacht 1938" iberstande, isch nooch johrzehntelangem Verfall in dr 1980er Johre restauriert worre un dient hüt als Museum un Konzertsaal. Dr jüdisch Gottsacker isch erhalde.
Im Wald findet sich vu dr ehemolige Burg Sulzburg numme e Rescht vum Burggrabe.
Persönlichkeite
Söhn un Döchter vu dr Stadt
Friedrich V. (1594-1659), Markgrof vu Bade-Durlach (1822-1659)
Georg Friedrich Carl (1688-1735), Markgraf vu Brandeburg-Bayreuth
Gustav Weil (1808-1889), Orientalist, erster jüdischer Professor in Dytschland
Ernst Leitz (1843-1920), Gründer vu dr Ernst Leitz Optische Werke Wetzlar
Walter Füsslin (1897-1978), Psychiater, Dialäktdichter un 2. Präsident vo dr Muettersproch-Gsellschaft
Lucie Hirth (1928-2016), Dialäktdichteri
Hildegard Weber (* 1932), Dialäktdichteri
Gretel Mechlen-Güntert, Badischi Wiichönigin 1953/1954
Hildegund Schlumberger, Badischi Wiichönigin 1957/1958
Rosemarie Brugger-Engler, Badischi Wiichönigin 1963/1964
Josefine Schlumberger, Badischi Wiichönigin 2014/15 un dütschi Wiichönigin 2015/16
Suschtigs
Kulinarischs
S'Restaurant Zum Hirsche isch vum Guide Michelin mit zwei Sterne uszeichnet worre.
Fueßnote
Weblink
Internetuftritt vu dr Stadt Sulzburg
Kategorie:Ort (Landkreis Brisgau-Hochschwarzwald)